Японското правителство ще предостави безвъзмездно на България противогрипното лекарство Авиган.

То ще бъде използвано за лечението на заболелите от коронавирус. Това съобщи на страницата си във Фейсбук вицепремиерът Екатерина Захариева.

"Само солидарни и обединени можем да се справим с предизвикателството COVID-19. Искрено желая на японския народ, с когото ни свързват топли и приятелски чувства, скорошно преодоляване на кризата. Миналата година чествахме 110 години от установяването на дипломатически отношения между двете ни страни, които съм сигурна, че ще продължат да се развиват и задълбочават.", пише още вицепремиерът и външен министър Захариева.